سللۊل

سللۊل (اينگيليسي مئن: Cell) حیات ٚ أشکال ٚ بۊنين واحد کۊنش أ چاگۊدأر ٚ شي هيسه. تمؤم ٚ سللۊلؤن یته غشا-دؤبؤ ٚ سيتؤپلاسم ٚ جي چاؤدن بۊنن أ پۊر زيو ٚ مؤلٚکۊل مؤنه ره پرؤتئين أ DNA أ RNA بأني پۊر ريج ٚ مۊغذي مواد أ متابؤلیت ٚ حاوي هيسن.https://www.ncbi.nlm.nih.gov/books/NBK21054/https://www.ncbi.nlm.nih.gov/entrez/query.fcgi?cmd=Search&db=books&doptcmdl=GenBookHL&term=%22all+cells%22+AND+mboc4%5Bbook%5D+AND+372023%5Buid%5D&rid=mboc4.section.4#23https://www.ncbi.nlm.nih.gov/books/NBK26863/ اي واجه «cellula» ٚ لاتين ٚ کلمه جي هأنه گه یأني «کۊجئه اۊتاق».https://www.npr.org/templates/story/story.php?storyId=129934828&t=1628175572746http://www.perseus.tufts.edu/hopper/text?doc=Perseus:text:1999.04.0059:entry=cellula
بندانگشتی|پياز پۊس ٚ سللۊلؤن، سللۊلي سىر ٚ مۊختلف ٚ مراحل ٚ مئن (drawn by E. B. Wilson, 1900)
سللۊلؤن تۊنن یته مخصۊص ٚ کۊنش دأشته‌بۊن أ مۊختلف ٚ فعاليتؤن-ه سيتؤپلاسم ٚ مئن أنجؤم بدن مثلاً DNA ٚ مؤنا‌چاکۊني، DNA ٚ ترميم، پرؤتئین ٚ سنتز أ لکشسللۊلي تقسيم باعث بۊنه گه سللۊلؤن لکش أ جۊمبش دأشته‌بۊن. ٚ مۊسؤنچي فعاليتؤن.https://archive.org/details/edexcelbiologyfo0000cleg/mode/1up سللۊلؤن مۊتمایز أ تکثير بؤ تۊنن. سللۊلؤن ٚ ويشتري خۊ‌ ريج ٚ سایز  ٚ دؤني ميکرؤمتر ٚ مئن أندازه‌گيري بۊنن. واشؤن أ مجنده‌أن ٚ سللۊلؤن ٚ ويشتري غیرمۊسلح چۊم ٚ جي دئشا نين أ خألي نۊري ميکرؤسکؤپ ٚ بۊن دئه‌شا هيسن، ۱ دا ۱۰۰ ميکرؤمتر ٚ أبعاد ٚ مئن.https://web.archive.org/web/20141102041816/http://www.phschool.com/el_marketing.html

ألبت ئلکترؤني‌ميکرؤسکؤپ پۊر زنگتر ٚ تصوير هأدنه یأ سللۊل ٚ چاگۊدأر-ه دقيق مألم گۊد تۊنه. زيواچئن-ه شأنه دۊته سيفا جرگه مئن دنأن: تک‌سللۊلي (خألي یته سللۊل ٚ جي چاؤدن بۊنن، باکتري مۊسؤن) یا چند‌سللۊلي (واشؤن أ مجنده‌أن).https://web.archive.org/web/20130503014839/http://www.ncbi.nlm.nih.gov/About/primer/genetics_cell.html تک‌‌سللۊلئن ٚ ويشتري ميکرؤ-اؤرگانيزم ٚ عۊنوؤن ٚ جي جرگه‌دبۊد بۊنن. واشؤن أ جؤنورؤن ٚ سللۊلؤن ٚ تئداد گۊنه‌أن ٚ مئنأ مۊتفاوته. تخمين بزأ نأ گه آدم ٚ جؤن مۊتشکل هيسه تقريب‌وري ۳۷ ترئليۊن (10¹³×3.72) سللۊل ٚ جي.https://doi.org/10.3109/03014460.2013.807878 اي سللۊلؤن ٚ ۸۰ مئلیادته مغز-ه چاؤنن.Azevedo FA, Carvalho LR, Grinberg LT, Farfel JM, Ferretti RE, Leite RE, et al. (April 2009). "Equal numbers of neuronal and nonneuronal cells make the human brain an isometrically scaled-up primate brain". The Journal of Comparative Neurology. 513 (5): 532–41. 
بندانگشتی|یۊکاريؤتي سللۊل (چپ) پرؤکاريؤتي سللۊل (راست)
مۊطالعه سللۊلؤن ٚ سر أ اينگه چۊته کار کۊنن، خئلي دئه مۊطالعات-ه زيويسشنأسي تيندار ٚ زمينه‌أن ٚ مئن رابري بؤده دأره گه DNA ٚ کشف، سرطؤن ٚ سيستمؤن ٚ بایؤلؤجي، پيرش بأني تکويني بایؤلؤجي-ئه تنأیره.

سيتؤلؤجي یا سللۊل‌شينأسي مۊطالعه‌اي هيسه سللۊلؤن ٚ سر گه رابرت هۊک ٚ دس ۱۶۶۵ ٚ مئن بۊنأچين بؤبؤ. رابرت اۊشؤن-ه سللۊل دؤخؤنده اين ٚ دؤني گه صؤمعه ٚ سللۊلؤني‌ئه مؤنسن گه راهبؤن اۊشؤن ٚ مئن زيندگي گۊدن.Tero AC (1990). Achiever's Biology. Allied Publishers. p. 36. ISBN 9788184243697. In 1665, an Englishman, Robert Hooke observed a thin slice of" cork under a simple microscope. (A simple microscope is a microscope with only one biconvex lens, rather like a magnifying glass). He saw many small box like structures. These reminded him of small rooms called "cells" in which Christian monks lived and meditated.Karp G (19 October 2009). Cell and Molecular Biology: Concepts and Experiments. John Wiley & Sons. p. 2. ISBN 9780470483374. Hooke called the pores cells because they reminded him of the cells inhabited by monks living in a monastery. سللۊل ٚ نظريه اٚوولي دفأ ۱۸۳۹ ٚ مئن شلایدن أ شؤآن ٚ دس بۊنه برٚمأنه. اي نظريه سۊته أصل دأره یأ ايظهار دأره گه تمؤم ٚ زيواچئن یته یا چنته سللۊل ٚ جي چاؤدن بۊنن أ سللۊل اۊشؤن ٚ بۊنين واحد چاگۊدأر أ عملکرد ٚ شي هيسه. بأني اينگه تمؤم ٚ دؤبؤ-سللۊلؤن قبلي سللۊلؤن ٚ جي مۊشتق بؤبؤ نأن.اشاره دأره سللۊلي تقسيم-هhttps://archive.org/details/cellsbuildingblo00mato سللۊلؤن حۊدۊدا ۴ مئلیارد سال پيش ٚ جي زمي سر ديارابؤن.https://byjus.com/biology/prokaryotic-and-eukaryotic-cells/https://www.ncbi.nlm.nih.gov/pmc/articles/PMC1578735Raven PH, Johnson GB (2002). Biology. McGraw-Hill Education. p. 68Schopf JW, Kudryavtsev AB, Czaja AD, Tripathi AB (2007). "Evidence of Archean life: Stromatolites and microfossils". Precambrian Research. 158 (3–4): 141–55. 

 سللۊل ٚ أنواع 
سللۊلؤن دۊ جۊرن: یۊکاريؤت گه تشک ٚ حاوي هيسن بأني پرؤکاريؤت گه تشک ندأرن، ولي یته نؤکلٚؤئدي ناحيه هلأ اۊشؤن ٚ مئن وؤجۊد دأره. پرؤکاريؤتؤن تک-سللۊلي مؤجۊد هيسن أمما یۊکاريتؤن تۊنن تک‌سللۊل یا چندسللۊلي بؤبۊن.https://byjus.com/biology/prokaryotic-and-eukaryotic-cells/

 سللۊل ٚ أشکال 
بندانگشتی|Campylobacter jejuni یته باکتري مارپيچ باکترئن ٚ جي
سللۊلؤن ٚ اٚشکال (گه مؤرفؤلؤجي ني دؤخؤندن بۊنه) فرض بؤبؤ نأ سللۊلي اسکلت ٚ ترتيب أ حرکت ٚ جي وؤجۊدأنن.https://www.ncbi.nlm.nih.gov/pmc/articles/PMC2703429 پۊر ترقئن مؤرفؤلؤجي مۊطالعات ٚ مئن ساده باکترئن ٚ سر هامۊتن ٚ جي ناشي هيسن، استافيلؤکاکس اؤريؤس، اي.کؤلي بأني بي.سۊبتيليس ٚ مۊسؤنچي باکترئن. مۊختلف ٚ أشکال سللۊل ٚ جي پیدا یأ تؤصيف بؤبؤ نأن، ولي اينگه سللۊلؤن چره یأ چۊته مۊختلف ٚ قالبؤن ٚ مئن شکلأگيرن هلأ شديداً مجهۊله.https://dx.doi.org/10.1371/journal.pbio.1002565 بأضي سللۊلي أشکال گه شناسایي بؤبؤ نأن، باسيلي یأ کاکسي یأ ئسپارؤکیٚت هيسن (باکترئن ٚ أشکال). کاکسي یته کرگه‌یي شکل أ باسيلي دکشئه-ميله‌ مۊسؤن شکل دأره؛ ئسپارؤکیٚت-أن مارپيچي شکل دأره. هندئه‌رأن پۊر سللۊلي أشکال درن گه اۊشؤن ٚ خئلئن کشف أ مۊشخص-أن بؤبؤ نأن.

 سللۊل ٚ سيتؤپلاسمي أجزا 
بندانگشتی|جؤنوري سللۊل ٚ سيتؤپلاسمي أجزا: (۱) تشکک (۲) تشک (۳) ريبؤزؤم (۴) وٚزيکۊل (۵) گرکين‌دار آندؤپلاسمي شبکه (۶) گؤلژي ٚ دزگا (۷) سللۊلي اسکلت (۸) صاف ٚ آندؤپلاسمي شبکه (۹) ميتؤکندري (۱۰) واکؤئل (۱۱) سيتؤپلاسم (۱۲) ليزؤزؤم (۱۳) سانتریؤل
تمؤم ٚ سللۊلؤن چي پرؤکاريؤت بؤبۊن چي یۊکاريؤت یته غشا دأرن گه سللۊل-ه فيپيچنه، مواد ٚ هاوار-دوار-ه پأنه (دؤجئه‌بؤ تجش دأره) بأني اينگه خۊ دۊ ور ٚ مئنأ یته مۊشخص ٚ ئلکتريکي پتانسیل-ه دأرنه. غشا مئن، بالغ ٚ سۊرخ ٚ سللۊلؤن ٚ مئن بکت، ويشتري حجم-ه سللۊل ٚ مئن سيتؤپلاسم بگیت دأره. أمما بالغ ٚ سۊرخ ٚ سللۊلؤن ٚ مئن گه تشک‌أن ندأرن، ويشتري حجم همؤگلؤبين ٚ شئه. تمؤم ٚ سللۊلؤن، DNA یأ نسلؤن ٚ واشؤنين مواد بأني RNA دأرن گه مۊختلف ٚ پرؤتئينؤن مثلاً آنزيم ٚ چاؤدن ٚ خأسه‌بؤ ايطلاعات ٚ حاوي هيسن.

 یۊکاريؤتي أندؤمکؤن 

 تشک: یته پيلا أندامک گه دۊ لایه غشا دأره یأ ميتؤکندري مۊسؤن DNA ٚ حاوي هيسه. تۊنه یۊکاريؤتؤن ٚ مئن یته یا چنته دؤبۊن یا اينگه أزأ دنئه‌بۊن.

 آندؤپلاسمي شبکه: شبکه‌اي لۊله‌أن أ کيسه‌أن ٚ جي هيسه گه سيتؤپلاسم ٚ سراسر وتئه نأ، دۊ جۊرن: گرکين‌دار أ صاف. صاف آندؤپلاسمي شبکه ريبؤزؤم ندأره یأ ليپيدچاکۊني مئن نخش دأره. أمما گرکين‌دار آندؤپلاسمي شبکه خۊ ريبؤزؤمؤن ٚ همرأ پرؤتئين‌چاکۊني مئن مؤثره.

 گؤلژي دزگا: یته جرگه کيسه‌أن ٚ جي هيسه گه کسن ٚ سر نأن، ألبت کسن-ه دشکسه ندأرن. اين ٚ فعاليت مواد ٚ جرگه‌دبۊد گۊدن أ اۊشؤن ٚ ترشح سللۊل ٚ برجه-أ هيسه. (وزيکۊلي پک/کيسه)

 ميتؤکندري: دۊته غشا دأره یأ اۊن ٚ وظيفه انرژي ٚ تأمين هيسه.

 ليزؤزؤم: کيسه‌یي هيسه گه پۊر آنزيمؤن مواد ٚ تجزيه ره دأره.

 سانتريؤل: یه جٚفت اۊستۊوؤنن گه کسن-ه عمۊدن. (ألبت بأضي أفراد ٚ ور هيسأبؤکه سانتريؤل أ ريبؤزؤم نخأن أندامک محسۊب بؤبۊن بلکي یته چاگۊدأرن ايندؤني گه غشا ندأرن.)

 وزيکۊل: کيسه‌یي هيسه گه مواد ٚ اينتقال ٚ وظيفه اين ٚ کۊل نيأ. (آندؤسيتؤز أ اگزؤسيتؤز)

 واکؤئل: کيسه‌یي گه آو أ مۊغذي مواد هيتأن دفعي مواد-ه جمع أ ذخيره کۊنه.

 پراکسي‌‌زؤم: أندامکي گه اؤکسيدازي فعاليت دأره.

 مۊشترک یۊکاریؤت أ پرؤکاريؤت ٚ مئنأ 

 ريبؤزؤم‌: سيتؤپلاسمي بي‌غشا چاگۊدأري هيسه گه هردۊ نؤع سللۊلؤن ٚ مئن دره. ريبؤزؤمؤن یته وأپيته مجمۊعه هيسن RNA بأني پرؤتئين ٚ جي گه ۱۹۷۴، جؤرج ئميل پالاده ٚ دس کشفابؤن. اي چاگۊدأرؤن-ه پالاده ٚ دؤنه‌أن ني دؤخؤنن. پرؤتئينؤن ٚ سنتز هي ريبؤزؤمؤن ٚ دس أنجؤم گيرن، همدؤني ايشؤن ٚ أهميت زياده.

 چاگۊدأرؤني غشا ٚ بيرۊني 
پۊر سللۊلؤن چاگۊدأرؤني دأرن گه کاملاً یا یپرأ سللۊل ٚ غشا ٚ بيرۊني درن. اي چاگۊدأرؤن سللۊل ٚ نيم‌تجين غشا ٚ دس دأشتدأري نؤبۊنن.

 سللۊلي ديفار 
پۊر یۊکاريؤتي یأ پرؤکاريؤتي سللۊلؤن ٚ أنواع سللۊلي ديفار دأرن. سللۊلي ديفار ميکانيکي یأ شيميایي لحاظ ٚ جي سللۊل-ه پأنه یأ یته ايضافي لایه غشا ٚ حفاظت ٚ ره هيسه. پۊر سللۊلؤن ٚ مۊختلف ٚ أنواع سللۊلي ديفار دأرن. اي ديفارؤن، سللۊل ٚ نؤع ٚ دئن ٚ جي مۊختلف ٚ مواد ٚ جي چاؤدن بؤبؤ نأن. گياهي سللۊلؤن ٚ شي ويشتر سلؤلز أ ميشؤن ٚ شي ويشتر کيتين ٚ جي چاؤدن بؤبؤ نأ یأ هيتأن باکترئن ٚ شي بپتيدؤگلیکان ٚ جي تشکيل بۊنه.

 کپسۊل 
جلاتيني کپسۊل بأضي باکترئني غشا یأ سللۊلي ديفار  ٚ بيرۊني سطح ٚ سر وؤجۊد دأره. کپسۊل بؤشا گه پؤلي‌ساکاريدي بؤبۊن، نۊمؤنيا یأ مننجيتدس ٚ مۊسؤن یا اينگه پؤلي‌پپتيدي بؤبۊن باسيلۊس‌آنتراسيس ٚ مۊسؤن هيتأن تۊنه ئسترپتؤکاکسي مۊسؤن هيالؤرؤنيک أسيد ٚ جنس ٚ شي بؤبۊن. کپسۊلؤن عاددي رنگ‌وأسيني ٚ پؤرتکؤلؤن ٚ جي مۊشخص نؤبۊنن. أمما هيندي جؤهر أ آوي متيل، سللۊلؤن ٚ مئنأ ٚ کؤنتراست ٚ جؤر بؤردن ٚ جي اۊن-ه مۊشخص چاگۊد تۊنن.https://books.google.com/books?id=N2GU-DYKkk0C&q=Prokaryotic+india+ink&pg=PA87

 فلاژل 
چاگۊدأرؤني هيسن سللۊل ٚ لکسن أ تحرک ٚ ره. باکتريایي-فلاژل سيتؤپلاسم ٚ جي دا غشا یأ سللۊلي ديفار ٚ بيرۊني دکشئه نأ. فلاژلؤن دکشئه یأ ضخيم ٚ نخ ٚ مۊسؤنن گه پرؤتئيني هيسن. یته دئه نؤع فلاژل ٚ جي آرکي باکترئن ٚ مئن درن أ یته‌ مۊتفاوت ٚ نؤع یۊکاريۊتؤن ٚ مئن یأته‌شا هيسن.

 پيلي 
پيلي یته پأچ ٚ ريشته‌أ گه باريک أ مۋ-مۊسؤن هيسه. پيلي یته پرؤتئين ٚ جي pilin ٚ نؤمي (آنتي ژن) چاؤدن بۊنه گه اين ٚ وظيفه باکتري‌ ٚ دشکأنئن گیرنده‌أني-ئه هيسه گه دئه-سللۊلؤن ٚ سر نأن. خاص ٚ أنواعي پيلي جي دره گه باکترئن ٚ هم‌یۊغي مئن دخالت دأرن.

 هامۊجش ٚ تاريخچه 
بندانگشتی|رابرت هۊک ٚ ترسيم چۊپئمبه ٚ مئن ٚ سللۊلؤن ٚ جي، ۱۶۶۵

 ۱۶۳۲–۱۷۲۳: أنتؤن ون ليوۊک، لنز أ أوليه نۊري ميکرؤسکؤپ-ه خؤره چاگۊد أ بؤتۊنس تک-سللۊلئني وؤرتيسا ٚ مۊسؤن-ه وارؤن ٚ آو أ خۊ دهن ٚ جي رسمأکۊنه.

 ۱۶۶۵: رابرت هۊک سللۊلؤن-ه چۊپئمبه مئن أ ايمه زينده‌بؤ واشؤن ٚ مئن، أوليه مۊرکب ٚ ميکرؤسؤپ ٚ أرأ پیدا گۊد. اۊن «Cell» ٚ کلمه-أ (لاتين ٚ جي cellula، یأني: کۊچي اۊتاق) اۊشؤن ٚ ره هأسات أ خۊ «کيتاب: ميکرؤگرافيا» ٚ مئن اۊن-ه هيته دؤخؤنده دأره.Hooke R (1665). Micrographia: ... London, England: Royal Society of London. p. 113. ... I could exceedingly plainly perceive it to be all perforated and porous, much like a Honey-comb, but that the pores of it were not regular [...] these pores, or cells, [...] were indeed the first microscopical pores I ever saw, and perhaps, that were ever seen, for I had not met with any Writer or Person, that had made any mention of them before this ... – Hooke describing his observations on a thin slice of cork.

 ۱۸۳۹: تٚؤدؤر شؤآن بأني مٚتيأس یاکؤب شلایدن خۊ هأرسئه أصل-ه ايته واشکأتن گه واشؤن أ جؤنورؤن سللۊلؤن ٚ جي چاؤدن بؤبؤ نأن أ نتيجه بیٚتن گه سللۊلؤن چاگۊدأر أ تؤسعه ٚ مۊشترک ٚ واحد هيسن. هيدؤني سللۊل ٚ نظريه-أ ارائه بدأن.
 ۱۸۵۵: غۊدایف ورشؤ اظهار بدأشت گه سللۊلؤن قبلي سللۊلؤن ٚ جي هأنن، خۊ تقسيمابؤن ٚ جي. (سللۊلي تقسيم)

 ۱۸۵۹: لۊیي پاستۊر (۱۸۹۵–۱۸۲۲) اي عقيده-أ گه حیات ٚ أشکال خؤره شکل گيت تۊنن نقض بؤگۊد. (ولؤ فرانچسکؤ رئدي ۱۶۶۸ ٚ مئن آزميتي أنجؤم بدأ بؤ گه مؤنا نتيجه‌یي پيشأنأ.)

 ۱۹۳۱: ئرنست رۊسکا أوولي عۊبۊري الکترؤني ميکرؤسکؤپ-ه برلين ٚ دؤنشگا مئن چاگۊد. ۱۹۳۵، اۊن یته الکترؤني ميکرؤسکؤپ چاگۊد گه دۊته نۊري ميکرؤسکؤپ ٚ کیفیت ٚ هأندي کیفیت دأشت أ أندؤمکؤني‌ئه گه مجهۊل بؤن دياراگۊد.

 ۱۹۵۳: رؤزاليند فرانکلين ٚ کار ٚ أساس ٚ سر، واتسؤن أ کرئک خۊ أوولي اعلاميه-أ DNA ٚ دۊته‌یي-مارپيچي چاگۊدأر ٚ سر، ارائه بدأن.

 ۱۹۵۳: لين مارگلس «همزيوي، سللۊلي هأگردش ٚ مئن»-ه مۊنتشراگۊد، هيته‌ني «مئن-همزيوي» ٚ نظريه-أ شرح بدأ.

 سربس